Държавен вестник, бр. 47, 2024 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  47
осигурителните периоди, които са послужили 
като основа за изчисляване на размера на 
неделимото обезщетение.
Член 22
Изчисляване на обезщетения за инвалидност 
и за преживели лица
1. В случаите, когато законодателството на 
едната Договаряща страна предвижда право 
на обезщетение дори без прилагане на член 19
от настоящата Спогодба, компетентната ин­
ституция на тази Договаряща страна опреде­
ля обезщетението, като взема предвид само 
осигурителните периоди, завършени съгласно 
прилаганото от нея законодателство.
2. Ако правото на обезщетения за инва­
лидност, предвидено в законодателството на 
една от Договарящите страни, е достигнато 
единствено чрез сумиране на осигурителни пе­
риоди, завършени в двете Договарящи страни 
в съответствие с член 19 от настоящата Спо­
годба, размерът на дължимото обезщетение се 
определя съгласно процедурата, определена в 
член 21, параграф 2 от настоящата Спогодба.
Член 23
Обезщетения за инвалидност по време на 
престой в другата Договаряща страна
Бенефициерът на обезщетение за инва­
лидност съгласно законодателството на една 
от Договарящите страни запазва правото си 
на това обезщетение по време на престой в 
другата Договаряща страна.
Член 24
Възможно преразглеждане на обезщетения
1. Ако поради повишаване на разходите за 
живот, изменението на нивата на заплатите 
или други клаузи за адаптиране обезщете­
нията за старост, за преживели лица или за 
инвалидност на една от Договарящите страни 
се променят с определен процент или сума, 
не е необходимо да се пристъпва към ново 
изчисляване на обезщетенията за старост, 
за преживели лица или за инвалидност на 
другата Договаряща страна.
2. От друга страна, в случай на изменение 
на правилата или на процеса на изчисляване 
по отношение на установяването на обезще­
тенията за старост, за преживели лица или 
обезщетения за инвалидност се извършва 
ново изчисление съгласно изискванията на 
членове 21 и 22.
Тази разпоредба няма ефект върху вече из­
платените обезщетения към датата на влизане 
в сила на тази промяна.
Ч А С Т  I V
ДРУГИ РАЗПОРЕДБИ
Член 25
Административно споразумение, взаимна 
административна и правна помощ
Компетентните органи:
1. Компетентните органи уреждат чрез 
административно споразумение мерките, 
необходими за прилагането на настоящата 
Спогодба, и определят органите за връзка, 
институциите по престой или пребиваване и 
компетентните институции.
2. Компетентните органи на двете държави 
се информират взаимно относно:
а) мерките, взети за изпълнението на тази 
Спогодба; 
б) относно промените в тяхното законода­
телство, които могат да засегнат изпълнението 
на тази Спогодба.
3. При прилагане на тази Спогодба ком­
петентните органи, както и компетентните 
институции на двете Договарящи страни 
се подпомагат взаимно и действат така, все 
едно прилагат свои законови разпоредби. Тази 
взаимна помощ е безплатна.
4. Органите и институциите на Договаря­
щите страни, прилагайки тази Спогодба, могат 
да комуникират една с друга, както и директно 
с лицата, които са оторизирани от тях.
5. Органите и институциите на една от 
Договарящите се страни не могат да от­
кажат изпратено заявление или документи 
единствено на основание, че те са изготвени 
на официалния език на другата Договаряща 
се страна.
6. За да улеснят изпълнението на Спогодба­
та и специално за създаването на опростена и 
бърза връзка между съответните институции 
между двете страни, компетентните органи 
трябва да определят съответните органи за 
връзка.
7. Медицински преглед, който се извършва 
изключително за целите на изпълнение на 
законовите разпоредби на едната Договаря­
ща страна и отнасящ се за лица, които са с 
пребиваване или престой на територията на 
другата Договаряща страна, се извършва по 
искане и за сметка на компетентната инсти­
туция от институцията по място на преби­
ваване или престой. Медицински прегледи, 
свързани с прилагане на законодателството 
на двете Договарящи страни, се извършват за 
сметка на и от институцията по пребиваване 
или престой.
Член 26
Освобождаване и намаляване от такси
1. Всяко освобождаване или намаляване на 
такси, гербови марки или такси за регистрация 
и записване, предвидено в законодателството 
на една от Договарящите страни, по отноше­
ние на удостоверения или други документи, 
които би следвало да се представят във връзка 
с прилагането на законодателството на тази 
страна, следва да се прилагат и за докумен­
тите и удостоверенията, които трябва да се 
представят за прилагане на законодателството 
на другата Договаряща страна.
2. Документите, издадени относно изпъл­
нението на тази Спогодба, са изключени от 
заверка от дипломатически представителства 
или консулства.